EkBass/fiwiki-20250220-pages-articles huggingface dataset:
Orlando-luokka (risteilijä)

Orlando-luokka oli Britannian kuninkaallisen laivaston 1. luokan panssariristeilijäluokka, johon kuului seitsemän 1880-luvun lopulla valmistettua alusta. == Alukset == Orlando-luokan panssariristeilijätGardiner, Robert 1860-1905 s. 65 Nimi Telakka Kölinlasku Vesille Valmis Kohtalo HMS Orlando Palmers Shipbuilding and Iron Company, Jarrow 23. huhtikuuta 1885 3. elokuuta 1886 kesäkuu 1888 myyty 11. heinäkuuta 1905 HMS Aurora Pembroken telakka 1. helmikuuta 1886 28. lokakuuta 1887 heinäkuu 1889 myyty 2. lokakuuta 1907 HMS Australia Fairfield Shipbuilding and Engineering Company, Govan 21. huhtikuuta 1885 25. marraskuuta 1886 lokakuu 1888 myyty 4. huhtikuuta 1905 HMS Galatea Robert Napier and Sons, Govan 21. huhtikuuta 1885 10. maaliskuuta 1887 maaliskuu 1889 myyty 4. huhtikuuta 1905 HMS Immortalite Chathamin telakka 18. tammikuuta 1886 7. heinäkuuta 1887 heinäkuu 1889 myyty 1. tammikuuta 1907 HMS Narcissus C. & W. Earle, Hull 27. huhtikuuta 1885 15. joulukuuta 1886 heinäkuu 1889 myyty 11. syyskuuta 1906 HMS Undaunted Palmers 23. huhtikuuta 1885 25. marraskuuta 1886 heinäkuu 1889 myyty 9. huhtikuuta 1907 == Lähteet == * === Viitteet === *
Kaipaala

Kaipaala () on entinen kylä Leningradin alueen Jaaman piirin Laukaansuun kunnassa Venäjällä. Se sijaitsi Kurkolanniemellä Suomenlahden rannalla noin 25 kilometriä Laukaansuusta luoteeseen. Kylä mainitaan ensimmäisen kerran Novgorodin Šelonin viidenneksen verokirjassa vuonna 1571 ja uudelleen ruotsalaisajan alussa vuosina 1618–1623 laaditussa verokirjassa nimellä Kaibala. Sen alueelta on löydetty muinainen inkeroisten tasamaakalmisto. Myöhemmin aina toiseen maailmansotaan saakka Kaipaalassa asui lähes yksinomaan inkerinsuomalaisia, jotka kuuluivat Kosemkinan luterilaiseen seurakuntaan. Vuonna 1862 asukkaita oli reilut sata henkeä, jotka kaikki olivat valtion talonpoikia . Paikallisia sukuja olivat Borissa, Kustola, Luukka, Muoni, Toivonen, Tupina ja Vontti. Vuonna 1899 Kaipaala kuului kyläkuntana Narvusin volostiin. Sen 230 asukkaasta kaikki olivat luterilaisia suomalaisia. Neuvostoaikana Kaipaala muodosti aluksi Narvusin volostiin kuuluneen kyläneuvoston. Vuodesta 1924 lähtien se kuului Kurkulan ja vuodesta 1940 Konnun kyläneuvostoon. Vuonna 1939 kylässä oli 301 asukasta. Kaipaalan pääelinkeino oli kalastus. Kylässä oli koulu, kerhotalo sekä vuonna 1895 rakennettu rukoushuone, joka suljettiin 1930-luvulla. Toisen maailmansodan aikana saksalaiset siirsivät asukkaat Suomeen. Sieltä heidät palautettiin Neuvostoliittoon, jossa heidät karkotettiin sisä-Venäjälle. Sodan jälkeen Kaipaalan rakennukset siirrettiin muualle tai poltettiin. Nykyään paikalla on vain talojen perustuksia sekä muutama venevaja. Kaipaalan nimeä kantaa lähistöllä sijaitseva majakka sekä lomakylä, jossa vuonna 2010 oli kaksi asukasta. Laukaansuun kunnan yleiskaavassa suunnitellaan Kurkolanniemen rauhoitusalueeseen kuuluvan kylän virallista lakkauttamista. Kylä tunnetaan kansanrunouden taitajistaan, joiden luona muun muassa Volmari Porkka ja Vihtori Alava vierailivat 1800-luvun lopulla. Borissan Annin, Maria Luukan ja Kati Koivun kerääjille sanelemat laulut ja loitsut on talletettu Suomen kansan vanhat runot -sarjaan. Kaipaalan perinteeseen kuului myös loppukesästä vietetty päähkenpyhä, jolloin lähikylien asukkaat saapuivat tapaamaan tuttavia ja keräämään pähkinäpuun hedelmiä. ==Lähteet== ==Aiheesta muualla== * Luokka:Kosemkinan kylät Luokka:Jaaman piiri
Ivar Aasen

Ivar Andreas Aasen (5. elokuuta 1813 Ørsta – 23. syyskuuta 1896 Kristiania) oli norjalainen kielentutkija ja kirjailija. Aasen keräsi norjan kielen murrekokoelman ja julkaisi 1848 kieliopin sekä muita norjan kieleen liittyviä teoksia, joita pidetään norjan kielitieteen perusteoksina. Aasen on uusnorjan kirjakielen luoja, ja hän osoitti, että sitä voi käyttää kirjallisena kielenä. Aasen kirjoitti myös kaunokirjallisuutta ja runoja.Aasen, Ivar. Otavan kirjallisuustieto, s. 10 Otava 1990 Norwegian Air Shuttle on maalauttanut Aasenin kuvan yhden Boeing 737-800 -lentokoneensa pyrstöön. ==Lähteet== ==Aiheesta muualla == * Luokka:Norjalaiset kielitieteilijät Luokka:Norjalaiset kirjailijat Luokka:Vuonna 1813 syntyneet Luokka:Vuonna 1896 kuolleet
Jurek Becker

Jurek Becker, oik. Jerzy Bekker (1937 Łódź, Puola – 1997) oli saksalainen kirjailija. Becker oli juutalaisten vanhempien lapsiJurek Becker, ÖBiB, viitattu 28.12.2020 ja eli lapsuutensa getossa ja keskitysleirissä. Hän oppi saksaa sodan päätyttyä Berliinissä. Hän asui vuodesta 1977 Länsi-Berliinissä. Uransa alussa hän kirjoitti kepeitä kabaree-tekstejä ja televisio- ja elokuvakäsikirjoituksia. Hänen ensimmäinen romaaninsa oli Valehtelija-Jaakko (Jakob der Lügner, 1969), jonka ympäristö on keskitysleiri. Myöhemmissä teoksissaan hän hyödynsi kokemuksiaan elämästä Itä-Saksassa. Hän käsikirjoittanut televisiosarjaa Rakas lakimies (Liebling Kreuzberg) vuodelta 1985.Otavan kirjallisuustieto, s. 77 Otava 1990 ==Suomennettu teos== *Valehtelija-Jaakko (Jakob der Lügner, 1969), suom. Raija Nylander, Tammi, 1999 Keltainen kirjasto 318 ==Lähteet== Luokka:Saksalaiset kirjailijat Luokka:Vuonna 1937 syntyneet Luokka:Vuonna 1997 kuolleet
Mario Oliveri

Mario Oliveri (s. 22. tammikuuta 1944) on italialainen roomalaiskatolinen piispa. Hänet vihittiin papiksi 29. kesäkuuta 1968 ja nimitettiin Albenga- Imperian hiippakunnan johtoon 6. lokakuuta 1990.Catholic-Hierarchy.org: Bishop Mario Oliveri Hänen edeltäjänsä Alessandro Piazza jäi samana päivänä eläkkeelle.Catholic-Hierarchy.org: Diocese of Albenga-Imperia Oliverin konsekroi piispaksi 4. marraskuuta Giovanni Canestri, jota avustivat Luigi Poggi ja Giuseppe Dell'Omo. == Lähteet == Luokka:Italialaiset piispat Luokka:Katoliset piispat Luokka:Vuonna 1944 syntyneet Luokka:Elävät henkilöt
Jonas Kauneckas

Jonas Kauneckas (s. 6. kesäkuuta 1938) on liettualainen roomalaiskatolinen piispa. Hänet vihittiin papiksi Telšiain (myöh. Telšiai-Klaipėda) hiippakuntaan 22. toukokuuta 1977 ja nimitettiin sen vihkipiispaksi sekä Forconiumin titulaaripiispaksi 13. toukokuuta 2000. Piispaksi vihkiminen seurasi 5. elokuuta. Pääkonsekraattorina toimi Erwin Josef Ender, jota avustivat Sigitas Tamkevičius ja Antanas Vaičius.Catholic-Hierarchy.org: Bishop Jonas Kauneckas Kauneckas sai 5. tammikuuta 2002 nimityksen Panevėžysin piispaksi. Hän jäi eläkkeelle 75-vuotispäivänään 6. kesäkuuta 2013. == Lähteet == Luokka:Liettualaiset papit Luokka:Katoliset piispat Luokka:Vuonna 1938 syntyneet Luokka:Elävät henkilöt
Erik Beckman

Erik Knut Erik Vilhelm Montan BeckmanErik Beckman, Region Västernorrland, viitattu 28.11.2020 (23. huhtikuuta 1935 – 8. kesäkuuta 1995Beckman, Erik, Kirjasampo.fi, viitattu 7.12.2021) oli ruotsalainen kirjailija. Hän oli omaperäinen kielivirtuoosi, mikä kuvastui myös teosten aiheissa. Esikoisromaani Hertigens kartonger vuodelta 1965 kertoo sala-ampujan ampumasta hirvestä.Otavan kirjallisuustieto, s. 78 Otava 1990 Sitä ennen hän oli julkaissut 1963 runokokoelman Farstu. Hän toimi Dagens Nyheterin kriitikkona. ==Palkinnot ja tunnustukset== * Aniara-palkinto 1980 * De Nion suuri palkinto 1991 * Ruotsin radion runopalkinto 1983 ==Lähteet== == Aiheesta muualla == * Erik Beckman-sällskapet (Archive.org) Luokka:Ruotsalaiset kirjailijat Luokka:Vuonna 1935 syntyneet Luokka:Vuonna 1995 kuolleet
Ferenciek teren metroasema

Ferenciek tere on Budapestin metron linjan 3 asema Pestin puolella Unkarin pääkaupungissa Budapestissa. Asema on maanalainen ja se on avattu vuonna 1976. Asemalta on vaihtoyhteyksiä useisiin Budaan kulkeviin busseihin. Vuoteen 1990 asti asema tunnettiin nimellä Felszabadulás tér. == Lähteet == Luokka:Budapestin metroasemat
Myrskylyhty

Myrskylyhty on kannettava lasikuvullinen öljylamppu, joka on suunniteltu erityisesti ulkokäyttöön vaikeisiinkin olosuhteisiin. Myrskylyhtyjen polttoaineena käytetään valopetrolia; muut polttoaineet voivat noeta lasin. Myrskylyhdyssä liekki ja polttoaine ovat säältä suojassa, eikä esimerkiksi voimakaskaan tuuli pääse puhaltamaan liekkiä sammuksiin. Myrskylyhdyissä on pohjalla polttoainesäiliö, josta nousee polttosydän säätimen kautta kuvun sisälle. Säiliöstä nousee sivuille tukeva kehys, johon kiinnittyvät lampun loput osat: kantajan kättä kuumuudelta suojaava pitkä kantokahva, lasin metallinen kehikko sekä lyhdyn hattu, joka suojaa ilmankiertoaukon vedeltä ja lumelta. Hattuosa jännittyy paikalleen vieterin voimalla. Moderneissa myrskylyhdyissä on vipu, jolla lasi voidaan nostaa ja lukita kohoasentoon liekin sytyttämistä ja sammuttamista varten. Myrskylyhdyissä on tehostettu ilmankierto, jossa lämmintä ilmaa kierrätetään lyhdyn yläosasta kahta lyhdyn sivuilla olevaa putkea pitkin liekille, tehostaen sen kirkkautta. Ilmankierto voidaan toteuttaa kahdella eri tavalla: joko keräämällä kuumaa ilmaa suoraan lasin yläpuolelta tai keräämällä hieman viileämpää mutta raitista ilmaa lyhdyn yläosasta. Hapekkaampi ilma mahdollistaa puhtaamman palamisen ja vähentää nokeamista. Lasi voidaan poistaa kehikosta puhdistamista tai vaihtoa varten. Luokka:Valaisimet Luokka:Lamput en:Hurricane lantern
Tove Ditlevsen

Tove Irma Margit Ditlevsen (14. joulukuuta 1917 Kööpenhamina, Tanska – 7. maaliskuuta 1976 Kööpenhamina, Tanska) oli tanskalainen kirjailija. Hän sai 1955 Kultaiset laakerit -kirjallisuuspalkinnonDitlevsen, Tove, Kirjasampo.fi, viitattu 14.3.2021. Vuonna 1999 Politiken-lehden lukijat valitsivat Ditlevsenin kirjan Barndommens gade Tanskan vuosisadan kirjojen listalle sijalle 21 LibraryThing, viitattu 12.8.2022. Näiden lisäksi Ditlevsen on saanut lukuisia muita palkintoja. Ditlevsenin tuotantoon kuuluu 39 teosta, jotka olivat runoja, novelleja, romaaneja ja muistelmia. Romaaneistakin osa oli omaelämäkerrallisia, ja ne kuvaavat lapsuutta. Aiheina olivat myös taiteilijuuden ongelmat ja erotiikkaan liittyvät ongelmat.Otavan kirjallisuustieto, s. 173 Otava 1990 Tuotannosta omaelämänkerrallinen/autofiktiivinen Kööpenhamina-trilogia (1967–1971) kuuluu Tanskan kirjallisuuden kaanoniin. Ditlevsen oli naimisissa ja erosi neljä kertaa. Kolmas puoliso oli väkivaltainen ja tutustutti Ditlevsenin huumeisiin. Ditlevsen taisteli koko aikuisikänsä alkoholin ja huumeiden kanssa ja vietti useita jaksoja psykiatrisessa sairaalahoidossa. Vuonna 1976 Ditlevsen teki itsemurhan. ==Suomennetut teokset== *Lapselle on tehty pahaa. (Man gjorde et barn fortræd, 1941). Suomentanut Yrjö Korhonen 1950 ;Kööpenhamina-trilogia * * * ;Novelleja * Erotomaani, suom. Toini Havu, teoksessa 27 pohjoismaista kertojaa, Tammi 1964 * Miesten petollisuus, teoksessa Ratavartijan näky ja muita kuuluisia kertomuksia, toim. Kerttu Manninen, WSOY 1965 ==Lähteet== ==Aiheesta muualla== * Jensen, Liz: The Copenhagen Trilogy by Tove Ditlevsen review – confessions of a literary outsider The Guardian. 16.10.2019. Luokka:Tanskalaiset kirjailijat Luokka:Itsemurhan tehneet Luokka:Vuonna 1917 syntyneet Luokka:Vuonna 1976 kuolleet
Jonas Ivanauskas

Jonas Ivanauskas (s. 18. helmikuuta 1960) on liettualainen roomalaiskatolinen piispa. Hänet vihittiin papiksi Kaunasin arkkihiippakuntaan 14. huhtikuuta 1985 ja nimitettiin sen vihkipiispaksi sekä Canapiumin titulaaripiispaksi 18. lokakuuta 2003. Piispaksi vihkiminen seurasi 23. marraskuuta. Pääkonsekraattorina toimi Sigitas Tamkevičius, jota avustivat Rimantas Norvila ja Jonas Kauneckas.Catholic-Hierarchy.org: Bishop Jonas Ivanauskas Ivanauskas sai 11. helmikuuta 2012 nimityksen Kaišiadorysin piispaksi. == Lähteet == Luokka:Liettualaiset papit Luokka:Katoliset piispat Luokka:Vuonna 1960 syntyneet Luokka:Elävät henkilöt
Painolastikasvi

Painolasti- eli paarlastikasveiksi kutsutaan laivojen painolastinaan käyttämien maa-ainesten mukana levinneitä vieraslajeja. Painolastikasveja levisi Suomeen lähinnä purjelaivojen aikakaudella ennen 1900-luvun alkua. Painolastia käytettiin tyhjänä purjehtineissa laivoissa vakauttamaan niiden kulkua. Määränpäässä se purettiin satama-alueelle ennen laivan lastausta. Painolastin mukana kulkeutui kasvien siemeniä, joista osa alkoi myöhemmin itää ja näin uudet kasvit levisivät satama-alueille. Pääosa Suomessa tavattavista painolastikasveista on peräisin lähialueilta ja niitä esiintyy yleisesti esimerkiksi Itämeren eteläosan maissa. Joukossa on kuitenkin useita kasveja, jotka ovat tulleet kauempaa, kuten Välimeren alueelta tai jopa Etelä- Amerikasta saakka. Painolastikasveja on tavattu kaikissa Suomen vanhoissa purjelaiva-aikakauden satamissa. Nykyään niitä kasvaa kuitenkin enää vain muutamassa paikassa. Suurin syy on se, että vanhojen satamien kentät on yleensä vuosikymmenten saatossa asfaltoitu. Näin on käynyt esimerkiksi Turussa, Helsingin Sörnäisissä ja Oulun Toppilassa. Osa vanhoista satamista on jäänyt käyttämättömiksi ja ne ovat päässeet metsittymään. Vierasperäiset lajit eivät ole säilyneet Suomen olosuhteisiin sopeutuneiden kasvien seassa. Laajempia painolastikasviyhdyskuntia on vielä jäljellä muutamassa paikassa, kuten Kotkan Hallassa, Porvoon Kråkössä ja Uudenkaupungin Iso-Vilissalossa. Eniten painolastikasveja on säilynyt Porin Reposaaressa, josta suuri osa satamatoiminnoista siirrettiin pois 1930-luvulla. Satamakentät jäivät asfaltoimatta, mutta kuitenkin vielä käyttöön, joten ne eivät päässeet villiintymään. Reposaaresta on viimeisen sadan vuoden ajalta löydetty lähes 140 vierasperäistä kasvia, joista kaukaisimmat ovat tulleet Etelä-Amerikasta. Nykyään saaren painolastikasvistoon kuuluu yli 70 lajia, joista vuosittain tavataan noin 50. Reposaaren lajistoon kuuluvat tyypillisesti esimerkiksi nuokkukarhiainen, rohtorasti, jaakonvillakko, valkomesikkä ja isomesikkä. == Lähteet == * Luokka:Kasvitiede Luokka:Vieraslajit
Avaruushautaus

Avaruushautaus tarkoittaa vainajan jäännösten, yleensä tuhkan, lähettämistä avaruuteen avaruusaluksen mukana. Yleensä jäännöksistä lähetetään vain hyvin pieni osa muun kuorman ohessa, ja jäännökset tuhoutuvat niitä kuljettaneen avaruusaluksen tuhoutuessa sen palatessa ilmakehään. Avaruushautauksia oli vuoteen 2012 mennessä tehty noin 150. == Kuuluisia avaruushaudattuja == * Gene Roddenberry – Star Trekin keksijä * Timothy Leary – LSD:n puolestapuhuja * Eugene Shoemaker – yhdysvaltalainen tähtitieteilijä, jonka tuhkaa vietiin Kuuhun Lunar Prospector -luotaimen mukana == Lähteet == Luokka:Hautaus Hautaus
EMG

EMG voi tarkoittaa seuraavia asioita: * EMG, musiikkialan yritys * elektromyografia (EMG) eli lihassähkökäyrä * meohang, tiibetiläis-burmalainen kieli (ISO 639-3 -koodi emg).
András József Szennay

András József Szennay (2. kesäkuuta 1921 Budapest – 22. elokuuta 2012) oli unkarilainen munkki. Hänet vihittiin benediktiinien papiksi 19. marraskuuta 1944 ja nimitettiin Pannonhalman benediktiiniluostarin johtoon 14. maaliskuuta 1973. Hän erosi apotin tehtävistä vuonna 1991Catholic-Hierarchy.org: Abbot András József Szennay, O.S.B., jolloin hänen seuraajakseen tuli Imre Asztrik Várszegi.Catholic-Hierarchy.org: Territorial Abbey of Pannonhalma Hän oli Katolisen Péter Pázmány -yliopiston teologian tohtori.Magyar Kurír: Elhunyt Szennay András == Lähteet == Luokka:Unkarilaiset papit Luokka:Benediktiinit Luokka:Apotit Luokka:Vuonna 1921 syntyneet Luokka:Vuonna 2012 kuolleet
Alfred Hayes

Alfred Hayes (18. huhtikuuta 1911 Lontoo, Britannia – 14. elokuuta 1985) oli brittiläinen käsikirjoittaja, runoilija ja kirjailija, joka työskenteli Italiassa ja Yhdysvalloissa. Hänen tunnetuimpia teoksiaan on runo "Joe Hill" ("I dreamed I saw Joe Hill last night…"), jonka Earl Robinson on myöhemmin säveltänyt. Hayes valmistui New York City Collegesta, joka nykyisin kuuluu City University of New Yorkiin. Hän työskenteli hetken toimittajana sanomalehdessä, mutta alkoi 1930-luvulla kirjoittaa romaaneja ja runoja. Toisessa maailmansodassa hän palveli Yhdysvaltain erikoisjoukoissa Euroopassa. Sodan päätyttyä hän jäi Roomaan ja käsikirjoitti elokuvia Italian neurealismiin kaudella. Hän oli käsikirjoittamassa Roberto Rossellinin elokuvaa Paisa – vapauden tuli (1946), josta sai Oscar-ehdokkuuden. Toistamiseen hän oli ehdokkaana elokuvasta Teresa (1951). Hän muokkasi näytelmän omasta romaanistaan The Girl on the Via Flaminia, ja vuonna 1953 sen pohjalta tehtiin elokuva Kohtalokas rakkaus. Kreditoimattomana käsikirjoittajana hän oli Vittorio De Sica neorealistisessa elokuvassa Polkupyörävaras (1948), johon hän kirjoitti englanninkielisen tekstityksen. Hänen yhdysvaltalaisia käsikirjoituksiaan ovat Rodeon miehet (1952, ohjaus Nicholas Ray) elokuvasovitus Maxwell Andersonin ja Kurt Weillin musikaalista Lost in the Stars (1974). Televisiolle hän on tehnyt työtä sarjoissa Alfred Hitchcock esittää, Hämärän rajamailla, Nero Wolfe ja Mannix. ==Teokset== ===Runokokoelmat=== *The Big Time (1944) *Welcome to the Castle (1950) *Just Before the Divorce (1968) ===Romaanit=== *All Thy Conquests (1946) *The Girl on the Via Flaminia (1949) *Shadow of Heaven (1947) *In Love (1953) suom. Rakastunut suom. Juhani Jaskari ja Eila Pennanen. Tammi 1958 Keltainen kirjasto 15 *My Face for the World to See (1958) *The End of Me (1968) *The Stockbroker, the Bitter Young Man, and the Beautiful Girl (1973) ===Novellikokoelmat=== *The Temptations of Don Volpi (1960) ==Lähteet== *Sandra Brennan, Alfred Hayes The New York Times, Allmovie ==Aiheesta muualla== * Luokka:Brittiläiset kirjailijat Luokka:Brittiläiset runoilijat Luokka:Brittiläiset elokuvakäsikirjoittajat Luokka:Erikoisjoukkojen sotilaat Luokka:Vuonna 1911 syntyneet Luokka:Vuonna 1985 kuolleet
Paulius Antanas Baltakis

Paulius Antanas Baltakis (1. tammikuuta 1925 – 17. toukokuuta 2019Mirė vyskupas Paulius Antanas Baltakis OFM ) oli liettualainen roomalaiskatolinen piispa. Hänet vihittiin fransiskaanien papiksi 24. elokuuta 1952 ja nimitettiin Egaran titulaaripiispaksi 1. kesäkuuta 1984. Piispaksi vihkiminen seurasi 14. syyskuuta. Pääkonsekraattorina toimi Pio Laghi, jota avustivat Edward Cornelius O'Leary ja Vincentas Brizgys.Catholic-Hierarchy.org: Bishop Paulius Antanas Baltakis, O.F.M. Baltakis syntyi 11-lapsiseen perheeseen. Vuonna 1944 hän joutui saksalaisten pidättämäksi. 1940–1950-luvuilla hän työskenteli Suomessa ja Norjassa ja opiskeli Belgiassa; 1950-luvulta alkaen hän työskenteli Yhdysvalloissa ja Kanadassa. Hän sai vuonna 1994 Gediminaksen ritarikunnan suurristin. == Lähteet == Luokka:Liettualaiset papit Luokka:Katoliset piispat Luokka:Vuonna 1925 syntyneet Luokka:Vuonna 2019 kuolleet
Naafkopf

Naafkopf on vuori Itä-Alpeilla Rätikonin vuoristoalueella. Huipun korkeus on 2 570 metriä Sveitsin kartalla (korkeusjärjestelmässä Meter über Meer) ja 2 571 metriä Itävallan kartalla (korkeusjärjestelmässä Meter über Adria). Naafkopfin huippu on eteläisempi niistä kahdesta pisteestä, joissa Sveitsin, Itävallan ja Liechtensteinin rajat kohtaavat. Pohjoisempi on Reinjoen keskellä itävaltalaisen Feldkirchin länsipuolella. ==Lähteet== ==Aiheesta muualla== * Naafkopf 2570 m 8430 ft. (retkikertomuksia Hikr.org-sivustolla) Luokka:Alppien vuoret Luokka:Itävallan vuoret Luokka:Graubündenin vuoret Luokka:Liechtensteinin maantiede Luokka:Itävallan ja Sveitsin raja Luokka:Liechtensteinin ja Sveitsin raja Luokka:Kolmen valtion rajapisteet
Laurean alumnit

Laurean alumnit ry on Laureasta valmistuneille, opiskelijoille ja henkilökunnalle tarkoitettu yhdistys, jonka tavoitteena on edistää työelämän, Laurea-ammattikorkeakoulun ja siellä opiskelleiden sekä sieltä valmistuneiden yhteistoimintaa. Yhdistyksen perustivat Laurea-ammattikorkeakoulu ja Laurea- ammattikorkeakoulun opiskelijakunta (LAUREAMKO) keväällä 2002. Laurean alumnit ry:n tehtävänä on ylläpitää opiskeluaikaisia kontakteja sekä luoda uusia verkostoja ja pyrkimyksenä lisätä ja parantaa jäsentensä välistä yhteistyötä ja kommunikaatiota, tarjota väylä ylläpitää opiskeluaikaisia kontakteja sekä luoda uusia verkostoja. Järjestön aktiivinen toiminta sisältää seminaareja, mentorointia, harjoittelujen ja opinnäytetöiden välittämistä, juhlia ja muita vapaa-ajan tapahtumia, kuten luokkakokousten tukemista. Yhdistyksen toiminnan suuntaviivoista päättää kaikille jäsenille avoin yhdistyksen vuosikokous, joka pidetään syksyisin loka-marraskuussa. Toiminnan suunnittelu perustuu jäsenten, eli alumnien ‎toiveisiin ja tunnistettuihin tarpeisiin. Käytännössä toiminnasta vastaa hallitus sekä muut aktiiviset ‎yhdistyksen jäsenet, kaikki Laurean Alumneita. Yhdistyksen vuoden kohokohta vuosikokouksen ‎lisäksi on keväinen alumnitapahtuma. Juhlallinen tapahtuma kerää jäsenet yhteen kuulemaan ‎alumnien kokemuksia työelämästä ja jatko-opiskelusta, seuraamaan Vuoden Alumnin ‎palkitsemista, nauttimaan musiikista ja muusta viihteellisestä ohjelmasta sekä hyvästä ruoasta ja ‎juomasta. Alumniyhdistyksen jäsenyys on maksuton ja jäseneksi voi liittyä, jos on opiskellut, valmistunut tai ‎työskennellyt Laurea-ammattikorkeakoulussa tai sitä edeltäneessä Espoo- Vantaan ‎Ammattikorkeakoulussa. ‎ == Vuoden Alumni == Vuoden Alumni valitaan vuosittain kevättalvella ja palkitaan maalis-huhtikuussa Alumnitapahtuman yhteydessä. Laurean alumnit ry on vuodesta 2008 lähtien palkinnut ansioituneen alumnin Vuoden Alumni -palkinnolla. Valinnassa on painotettu oman koulutuksen ja laurealaisuuden esille tuomista sekä verkostoitumista ja yhteistoiminnan edistämistä. Ehdotuksia palkinnon saajaksi ovat oikeutettuja tekemään kaikki yhdistyksen jäsenet ja Laurean henkilökunta. Valinnan suorittaa Laurean alumnit ry:n hallitus ehdotusten pohjalta. === Vuoden alumnit 2008-2012 === :*2008 Jussi Vyyryläinen :*2009 Peter Kalanzi :*2010 Antti Seppinen :*2011 Sara Asteljoki :*2012 Lauri Pipinen ==Lähteet== == Aiheesta muualla == * Laurea-ammattikorkeakoulu Luokka:Suomalaiset opiskelijajärjestöt
Juozas Žemaitis

Juozas Žemaitis MIC (30. elokuuta 1926 – 5. lokakuuta 2021) oli liettualainen roomalaiskatolinen piispa. Hänet vihittiin papiksi 25. syyskuuta 1949 ja nimitettiin Vilkaviškiksen apostoliseksi hallitsijaksi sekä Tabaicaran titulaaripiispaksi 10. maaliskuuta 1989. Piispaksi vihkiminen seurasi 18. maaliskuuta. Pääkonsekraattorina toimi Vincentas Sladkevičius, jota avustivat Julijonas Steponavičius, Juozas Preikšas ja Vladas Michelevičius.Catholic- Hierarchy.org: Bishop Juozas Žemaitis, M.I.C. Žemaitis sai 24. joulukuuta 1991 nimityksen Vilkaviškiksen piispaksi, jona hän toimi, kunnes jäi eläkkeelle 5. tammikuuta 2002. == Lähteet == Luokka:Liettualaiset papit Luokka:Katoliset piispat Luokka:Vuonna 1926 syntyneet Luokka:Vuonna 2021 kuolleet
Sydvesti

Sydvesti on erityisesti kalastajien ja muiden merenkulkijoiden käyttämä sadehattu. Hatussa on leveä lieri, joka jatkuu selkäpuolelle pidempänä kuin eteen ja sivuille. Sydvesti on alun perin norjalainen keksintö. Se on saanut nimensä skandinaavisten kielten lounasta tarkoittavasta sanasta. Pohjois- Atlantin rannikolla Norjassa puhaltava lounaistuuli on voimakkaampi ja vallitsevampi kuin muiden ilmansuuntien tuulet. Vanhat sydvestit valmistettiin rasvalla tai öljyllä vedenkestäväksi käsitellystä öljykankaasta. Nykyään sydvestien materiaalina on muiden sadevaatteiden tavoin PVC-muovi. Luokka:Suojavaatteet Luokka:Merenkulku Luokka:Hatut it:Impermeabile (abbigliamento)#Cerata
Arūnas Poniškaitis

Arūnas Poniškaitis (s. 1. elokuuta 1966) on liettualainen roomalaiskatolinen piispa. Hänet vihki papiksi Vilkaviškiksen hiippakuntaan Juozas Žemaitis 31. toukokuuta 1992. Hänet nimitettiin Vilnan arkkihiippakunnan vihkipiispaksi ja Sinnan titulaaripiispaksi 5. helmikuuta 2010. Piispaksi vihkiminen seurasi 4. maaliskuuta. Pääkonsekraattorina toimi Audrys Juozas Backis, jota avustivat Sigitas Tamkevicius ja Rimantas Norvila.Catholic-Hierarchy.org: Bishop Arūnas Poniškaitis == Lähteet == Luokka:Liettualaiset papit Luokka:Katoliset piispat Luokka:Vuonna 1966 syntyneet Luokka:Elävät henkilöt
Kirsikkaluumu

Kirsikkaluumu eli myrobalaani (Prunus cerasifera) on puulaji laajassa, yli 400-lajisessa ruusukasvien suvussa Prunus. Sen alkuperäinen esiintymisalue on ollut Kaakkois-Euroopassa sekä Länsi- ja Keski-Aasiassa, mutta sitä on viljelty muuallakin maailman lauhkean vyöhykkeen alueilla jo satoja vuosia. == Kuvaus == Kirsikkaluumu on kesävihanta pensas tai pieni puu, joka kasvaa noin kahdeksan metrin korkuiseksi. Kaarna on tummanharmaata, ja oksat ovat kärjistään punertavia. Talvisilmut ovat violetinpunaisia. Lehdet ovat ruodillisia ja korvakkeellisia. Lehtiruoti on 6–12 millimetriä pitkä. Lehtilapa on yleensä soikea, puikea tai vastapuikea ja 2–6 senttimetriä pitkä. Se on teräväkärkinen, kiilatyvinen ja nyhälaitainen. Lehti on yläpinnaltaan kalju ja kiiltävän tummanvihreä, alapinnaltaan vaaleanvihreä ja suonen kohdalta karvainen. Kukinta tapahtuu huhtikuussa. Kukat puhkeavat yleensä hieman ennen lehtiä, joskus samaan aikaan. Kukat kasvavat yksittäin tai joskus kaksittain. Ne ovat 2–2,5 senttimetriä halkaisijaltaan, ja kukkaperä on 1–2,2 senttimetriä pitkä. Verholehdet ovat puikeita. Pitkänpyöreät terälehdet ovat valkoiset. Heteitä on 25–30 kappaletta. Emin luotti on levymäinen. Hedelmä on pyöreähkö, 2–3 senttimetriä pitkä luumarja. Hedelmät kypsyvät elo-syyskuussa. == Levinneisyys ja elinympäristö == Kirsikkaluumu esiintyy luontaisena Keski- ja Länsi-Aasiassa sekä Kaakkois-Euroopassa. Se kasvaa metsissä, jokivarsilla ja rinteillä 800 metrin korkeudelta merenpinnasta noin 2 000 metrin korkeuteen. Lajia on viljelty hyötykasvina jo kauan, ja nykyisin sitä kasvaa alkuperäisen alueensa ulkopuolella viljeltynä ja joskus villiintyneenäkin laajoilla alueilla varsinkin Aasiassa ja Euroopassa. == Käyttö == Kirsikkaluumun hedelmää käytetään ravintona sekä sellaisenaan että kypsennettynä piirakoissa, hilloissa ja säilykkeissä. Myös luumarjan kiven sisältämää siementä on käytetty ruokana mantelin tapaan. Kirsikkaluumua on lisäksi käytetty koristekasvina, pensasaitana, suojapuuna ja lääkekasvina, ja muiden saman suvun hedelmäpuiden varttamisessa se on yleinen perusrunko. Koristekasvina käytetään erityisesti punalehtisiä lajikkeita. == Lähteet == === Viitteet === == Aiheesta muualla == * Laji.fi: Kirsikkaluumupuu (Prunus cerasifera) * UniProt: Taxonomy - Prunus cerasifera * United States Department of Agriculture (USDA): Prunus cerasifera Luokka:Tuomet Luokka:Hedelmät
Kalevan kisat 2012

Kalevan kisat 2012 eli yleisurheilun Suomen-mestaruuskilpailut järjestettiin 23.–26. elokuuta 2012 Lahdessa. ==Mitalistit== === Miehet === ==== Juoksu- ja kävelylajit ==== ==== Kenttälajit ==== === Naiset === ==== Juoksu- ja kävelylajit ==== ==== Kenttälajit ==== == Lähteet == * Lahden Kalevan kisojen tulospalvelu * Kalevan kisat – Lahti 2012 Luokka:Kalevan kisat Luokka:Lahden urheilutapahtumat Luokka:Vuoden 2012 yleisurheilu
742 Evergreen Terrace

742 Evergreen Terrace on Simpsonit-piirrossarjan päähenkilöiden, Simpsonin perheen, kuvitteellinen asuintalo ja osoite Springfieldin kaupungissa. Talon omistaa perheen isä, Homer Simpson. Simpsonien luoja Matt Groening nimesi talon käymänsä The Evergreen State Collegen mukaan. Talo on kaksikerroksinen omakotitalo, jonka yksityiskohdat ovat useimmissa jaksoissa pääosin samat aina huonekalujen ja taulujen sijoittelua myöten. Talon takapihalla olevassa puussa on puumaja. Talo tuhoutui The Simpsons Movie -elokuvassa, mutta rakennettiin entiselleen. Elokuvan perusteella Simpsonien talo olisi aivan Springfieldin ulkolaidalla, mutta sarjan jaksot eivät ole johdonmukaisia tämän suhteen. Simpsonien talon vasemmalla puolella (kadulta nähtynä) on Ned Flandersin talo, osoitteessa 744 Evergreen Terrace.The Simpsons The Complete Ninth Season DVD commentary for the episode "Realty Bites" (DVD) 20th Century Fox. 2006. Oikealla puolella oleva talo on puolestaan ollut useammankin henkilön omistuksessa, kuten herra ja rouva Winfieldin, Ruth ja Laura Powersin, valenimellä esiintyneen Sideshow Bobin ja Flandersin perheen sukulaisten (Ted Flandersin ja hänen tytärtensä Connien ja Bonnien). ==Lähteet== ==Aiheesta muualla== * The Simpsons Archive: The Simpsons Floor Plans Luokka:Simpsonit Luokka:Kuvitteelliset rakennukset ja rakennelmat
Simmondsin tauti

Simmondsin tauti on englantilais-saksalaisen lääkärin Morris Simmondsin (1855–1925) kuvaama toiminnanvajavuus aivolisäkkeessä. Hypopituitarismin muiden oireiden lisäksi tyypillistä on voimakas laihtuminen.Facta 2001 s. 747 / Simmondsin tauti == Lähteet == Luokka:Aivosairaudet
Sinkilänaulain

Sinkilänaulain eli niittipistooli on työkalu, joka ampuu sinkilöitä. Sitä käytetään esimerkiksi kiinnitettäessä muovikalvoa tai verhoilukangasta puuhun. Toiminta muistuttaa hiukan nitojan toimintaa, mutta sinkilät eivät muuta muotoaan naulainta käytettäessä. Sinkilöitä on erikokoisia, ja suurimmilla voi tehdä melko lujiakin rakenteita. Luokka:Kiinnitystarvikkeet Luokka:Taidetarvikkeet
Íñigo Pérez

Íñigo Pérez Soto (s. 18. tammikuuta 1988 Pamplona, Navarra) on espanjalainen entinen jalkapalloilija ja nykyinen valmentaja. Hän oli pelipaikaltaan keskikenttäpelaaja. Pérez on toiminut helmikuusta 2024 alkaen Espanjan Primera Divisiónissa pelaavan Rayo Vallecanon päävalmentajana. == Seurajoukkueura == Pérez siirtyi Athleticin junioreihin vuonna 2002 pamplonalaisesta Chantreasta. Kaudeksi 2006–2007 hänet nostettiin Athleticin sisarseuran Basconian Tercera Divisiónissa pelanneeseen joukkueeseen. Vuoden 2006 lopulla hän teki ensiesiintymisensä myös Athleticin Segunda División B:ssä pelanneessa reservijoukkueessa Athletic B:ssä. Pérez debytoi Athleticin edustusjoukkueessa 28. lokakuuta 2009 Copa del Reyn ottelussa Rayo Vallecanoa vastaan. Hän on kuulunut edustusjoukkueeseen vakinaisesti kaudesta 2010–2011 alkaen. Ensimmäisellä kaudella hän pelasi vain neljässä ottelussa, ja maaliskuussa 2011 hänet lainattiinkin loppukauden ajaksi Segunda Divisiónin Huescaan, jossa hän korvasi loukkaantuneen David Bauzán. Kaudella 2011–2012 Pérezin vastuu uuden valmentajan Marcelo Bielsan johtamassa Athleticissa kasvoi huomattavasti muun muassa Carlos Gurpegin loukkaantumisen ja Pablo Orbaizin Olympiakosiin siirtymisen vuoksi. Hän pelasi 22 Primera Divisiónin ottelussa, joista 14 avauskokoonpanossa. Espanjan cupissa eli Copa del Reyssä ja Eurooppa-liigassa, joissa Athletic ylsi loppuotteluun, Pérez oli enimmäkseen vaihtopelaajan roolissa. Loppuotteluissa hän pelasi molemmissa jälkimmäisen puoliskon. Kaudeksi 2013–2014 Pérez lainattiin Segunda Divisiónin Mallorcaan. == Lähteet == == Aiheesta muualla == * Íñigo Pérez Athletic Clubin sivustolla * Íñigo Pérez BDFutbol-sivustolla Luokka:Elävät henkilöt Luokka:Espanjalaiset jalkapalloilijat Luokka:Vuonna 1988 syntyneet
Jääkiekko talviolympialaisissa 1998 – naisten kokoonpanot

== == * Päävalmentaja: Shannon Miller P # Pelaaja MV 30 Lesley Reddon MV 33 Manon Rhéaume P 4 Becky Kellar P 6 Thérèse Brisson P 9 Fiona Smith P 21 Judy Diduck P 77 Cassie Campbell P 91 Geraldine Heaney H 3 France St. Louis H 7 Jennifer Botterill H 12 Lori Dupuis H 14 Kathy McCormack H 15 Danielle Goyette H 16 Jayna Hefford H 17 Stacy Wilson H 18 Nancy Drolet H 22 Hayley Wickenheiser H 27 Laura Schuler H 61 Vicky Sunohara H 89 Karen Nystrom http://www.whockey.com/country/canada/roster/1998.html == == * Päävalmentaja: Ben Smith P # Pelaaja MV 1 Sara DeCosta MV 29 Sarah Tueting P 2 Tara Mounsey P 4 Angela Ruggiero P 5 Colleen Coyne P 7 Sue Merz P 14 Vicki Movsessian P 24 Chris Bailey H 3 Lisa Brown-Miller H 6 Karyn Bye H 8 Laurie Baker H 9 Sandra Whyte H 11 Allison Mleczko H 12 Jennifer Schmidgall H 15 Shelley Looney H 18 Alana Blahoski H 20 Katie King H 21 Cammi Granato H 22 Gretchen Ulion H 25 Tricia Dunn http://www.whockey.com/country/usa/roster/1998.html == == * Päävalmentaja: Rauno Korpi P # Pelaaja MV 1 Liisa-Maria Sneck MV 19 Tuula Puputti P 3 Emma Laaksonen P 4 Katja Lehto P 5 Satu Huotari P 15 Johanna Ikonen P 25 Marja-Helena Pälvilä P 27 Päivi Salo H 9 Marianne Ihalainen H 10 Sari Fisk H 13 Riikka Nieminen H 14 Maria Selin H 16 Tiia Reima H 17 Sari Krooks H 21 Petra Vaarakallio H 22 Sanna Lankosaari H 26 Marika Lehtimäki H 28 Katja Riipi H 29 Karoliina Rantamäki http://www.whockey.com/country/finland/roster/1998.html == == * Päävalmentaja: Yao Naifeng P # Pelaaja MV 1 Huo Lina MV 20 Guo Hong P 2 Gong Ming P 4 Li Xuan P 6 Lu Yan P 10 Chen Jing P 13 Zhang Jing P 17 Wang Wei P 21 Liu Chunhua H 3 Liu Hongmei H 5 Dang Hong H 7 Zhang Lan H 8 Yang Xiuqing H 9 Sang Hong H 12 Diao Ying H 14 Guo Wei H 15 Xu Lei H 16 Guo Lili H 18 Ma Jinping H 19 Ma Xiaojun http://www.whockey.com/country/china/roster/1998.html == == * Päävalmentaja: Bengt Ohlson P # Pelaaja MV 1 Lotta Göthesson MV 30 Annika Åhlen P 4 Linda Gustafsson P 20 Pernilla Burholm P 23 Gunilla Andersson P 25 Therese Sjölander P 26 Pia Morelius P 27 Ylva Lindberg P 29 Åsa Lidström H 7 Maria Rooth H 8 Erika Holst H 11 Kristina Bergstrand H 12 Malin Gustafsson H 15 Lotta Almblad H 18 Åsa Elfving H 19 Tina Månsson H 21 Joa Elfsberg H 22 Anne Ferm H 24 Ann-Loise Edstrand H 28 Sussanne Ceder http://www.whockey.com/country/sweden/roster/1998.html == == * Päävalmentaja: Wally Kozak P # Pelaaja MV 1 Yuka Oda MV 20 Haruka Watanabe P 2 Yoko Kondo P 3 Rie Sato P 4 Akiko Hatanaka P 5 Chie Sakuma P 6 Maiko Obikawa P 8 Naho Yoshimi P 9 Yuiko Satomi H 7 Satomi Ono H 10 Yuki Togawa H 11 Miharu Araki H 12 Ayumi Sato H 13 Mitsuko Igarashi H 14 Yukari Ōno H 15 Masako Sato H 16 Aki Sudo H 17 Shiho Fujiwara H 18 Aki Tsuchida H 19 Akiko Naka http://www.whockey.com/country/japan/roster/1998.html == Lähteet == * la84 foundation - Nagano 1998 Official Report (185-186) Womens rosters === Viitteet === naisten kokoonpanot naisten kokoonpanot 1998
Íñigo Ruiz de Galarreta

Íñigo Ruiz de Galarreta Etxeberria (s. 6. elokuuta 1993 San Sebastián, Guipúzcoan maakunta) on espanjalainen jalkapalloilija. Hän edustaa Espanjan korkeimmalla sarjatasolla Primera Divisiónissa pelaavaa Athletic Bilbaota ja on pelipaikaltaan keskikenttäpelaaja. == Seurajoukkueura == Ruiz de Galarreta liittyi Athletic Bilbaon junioreihin vuonna 2003. Hän saavutti seuran alle 19-vuotiaiden joukkueen kanssa nuorten Copa del Reyn mestaruuden keväällä 2010. Kaudeksi 2011–2012 Ruiz de Galarreta nostettiin seuran Segunda División B:ssä pelanneeseen reservijoukkueeseen Athletic B:hen, mitä ennen hän ehti pelata vuoden 2010 lopulla yhden Tercera Divisiónin ottelun Athleticin sisarseurassa Basconiassa. Athleticin edustusjoukkueessa Ruiz de Galarreta debytoi 14. joulukuuta 2011 Eurooppa-liigan ottelussa Paris Saint-Germainia vastaan. Kaudeksi 2013–2014 hänet lainattiin Segunda Divisiónin Mirandésiin. == Lähteet == == Aiheesta muualla == * Íñigo Ruiz de Galarreta Athletic Clubin sivustolla * Íñigo Ruiz de Galarreta BDFutbol-sivustolla Luokka:Elävät henkilöt Luokka:Espanjalaiset jalkapalloilijat Luokka:Vuonna 1993 syntyneet
Huittisten museo

Huittisten museo on kulttuurihistoriallinen paikallismuseo Satakunnan maakunnassa Huittisissa. Se sijaitsee Lauttakylässä vanhassa kivimakasiinissa aivan Huittisten keskiaikaisen kirkon vieressä. Paikallista talonpoikaiskulttuuria esittelevän kokoelman lisäksi museossa on esillä professori Lauri Leppäsen taidekokoelma, presidentti Risto Rytin elämäntyötä esittelevä osasto sekä tilat vaihtuvia näyttelyitä varten. Museossa on esillä myös jäljennös Kansallismuseon kokoelmissa olevasta Huittisten hirvenpäästä, joka on yksi tunnetuimpia suomalaisia muinaisesineitä. Museon perusti Huittisten kotiseutuyhdistys, joka luovutti sen kaupungille vuonna 1977. Vuodesta 2009 alkaen Huittisten museo on ollut yhdistettynä Harjavallassa toimivan Emil Cedercreutzin museon kanssa yhdeksi hallinnolliseksi kokonaisuudeksi, jonka ylläpitäjänä toimii Harjavallan kaupunki. ==Lähteet== Luokka:Suomen paikallismuseot Luokka:Huittisten rakennukset ja rakennelmat
César Santin

César Santin (s. 24. helmikuuta 1981 Porto Alegre, Brasilia) on brasilialainen jalkapalloilija, joka edustaa tanskalaista FC Kööpenhaminaa. Hän pelaa yleensä laitahyökkääjänä tai hyökkäävänä keskikenttäpelaajana. Uransa alkuvaiheessa Santin edusti Brasiliassa São Joséa, Grêmiota ja Vitóriaa. Vuonna 2004 hän siirtyi Ruotsiin Kalmar FF:n joukkueeseen ja sieltä vuonna 2008 viisivuotisella sopimuksella FC Kööpenhaminaan. ==Aiheesta muualla== *César Santin FC Kööpenhaminan verkkosivuilla Luokka:Brasilialaiset jalkapalloilijat Luokka:Vuonna 1981 syntyneet Luokka:Elävät henkilöt
Stara Magazine

Stara Magazine oli 1980-luvun keskivaiheilla ja jälkipuoliskolla ilmestynyt nuorille suunnattu hevi ja hard rockiin erikoistunut julkaisu. Sen antia olivat isot ja pienemmät värijulisteet sekä hevi- ja hard rock -tähdistä kertoneet jutut ja uutiset. Lehti oli Suomen ensimmäinen lajissaan. Stara Magazinea kustansi tamperelainen Sun Press ky. Lehden päätoimittajana vaikutti Lehtimiehet Oy:n julkaisuissa kannuksensa hankkinut Timo Toivonen. Juttujen ja uutisten kirjoittamisesta sekä kuvien hankkimisesta vastasi pääasiassa musiikki- ja viihdetoimittaja Kari Helopaltio. Lehteä myytiin ainoastaan irtonumeroina kioskien ja lehtipisteiden kautta. Irtonumeromyyntiä ynnänneen levikkilaitoksen mukaan Stara Magazinen numerokohtainen myynti pyöri 40 000 kappaleen vaiheilla ennen alamäen alkamista. Alamäkeen vaikutti muun muassa Suosikki-lehden muuntautuminen ”aiempaa hevimmäksi”. Sun Press ky julkaisi samaan aikaan myös King Size -nimistä juliste- ja juttulehteä sekä muita julistelehtiä, joiden vetonauloina olivat esimerkiksi Sabrina, Samantha Fox ja New Kids on the Block. Seksi- ja pornolehdet kuuluivat nekin Sun Press ky:n antimiin. == Lähteet == *Lehteä freelancerina avustaneen musiikki-ja viihdetoimittaja Kari Helopaltion laatima muistelu- ja alkuperäisteksti (8/2012) Luokka:Metallijulkaisut Luokka:Suomalaiset musiikkilehdet Luokka:Suomalaiset nuortenlehdet Luokka:Ilmestymästä lakanneet suomalaiset aikakauslehdet
Petäjäveräjät

Petäjäveräjät on Viikatteen 9. albumi, joka julkaistiin 28. maaliskuuta 2012 Spinefarm Recordsin kautta. Albumi on sijoittanut parhaimmillaan Suomen virallisella albumilistalla sijalle 1 (14/2012). == Kappaleet == Kaikki kappaleet kirjoittanut Kaarle Viikate ja sovittanut Viikate-yhtye ja Miitri Aaltonen. # # # # # # # # # == Kokoonpano == * Arvo Viikate – sähkökitara, akustinen kitara * Ervo Viikate – bassokitara, taustalaulu, urut * Kaarle Viikate – laulu, sähkökitara, akustinen kitara * Simeoni Viikate – lyömäsoittimet \+ * Miitri Aaltonen – tuottaja, äänitys ja miksaus (Music Bros-studio) == Arvosteluja == * Desibeli.net: Desibeli.net: Levyarvio * Imperiumi.net: 7+/10Imperiumi.net: Levyarvio * Kaaoszine.fi: Kaaoszine: Levyarvio * * Rumba: Rumba: Levyarvio * Soundi: Soundi: Levyarvio == Lähteet == == Aiheesta muualla == * * Luokka:Viikatteen albumit Luokka:Vuoden 2012 albumit Luokka:Miitri Aaltosen tuottamat albumit
Volga (jääpallo)

Volga () on jääpalloseura Uljanovskista, Venäjältä. Seura on perustettu vuonna 1934. Seuran paras saavutus Venäjän mestaruussarjassa on pronssi vuodelta 1997. Neuvostoliiton mestaruussarjassa se oli parhaimmillaan hopealla vuonna 1972. Volga on pelannut Venäjän jääpallon pääsarjassa yhtäjaksoisesti kaudesta 1995–1996. Volgan kotikenttä on vuonna 2014 valmistunut Volga-Sport-Arena, joka toimii myös vuoden 2016 MM-kilpailujen peliareenana. Jääpallohallin kapasiteetti on 5 000 katsojaa. Seuran vanha kotikenttä on 1963 rakennettu Trud-stadion. Trud-stadion on myös tarkoitus modernisoida ja kasvattaa sen katsomokapasiteetti 18 000:een. ==Saavutuksia== Saavutuksia Venäjän liigassa: * 1 pronssi 1997 ==Lähteet== ==Aiheesta muualla== * Volgan kotisivut Luokka:Venäläiset jääpalloseurat Luokka:Vuonna 1934 perustetut urheiluseurat Luokka:Uljanovskin urheilu
Viisilukujärjestelmä

Viisilukujärjestelmä on kehittynyt kaksilukujärjestelmästä, kun puhuttuun kieleen otettiin lisää lukusanoja ja pienet luvut esitettiin sanoilla yksi, kaksi, kolme, neljä ja viisi. Lukusanan viisi saattoi monissa kielissä tarkoittaa myös sanaa käsi . Puhdasta viisilukujärjestelmää käyttäviä heimoja tunnetaan muun muassa Etelä-Amerikan intiaaneissa , mutta myös viitteitä sen esihistoriallisesta käytöstä tiedetään. Viisilukujärjestelmää ei pidä sekoittaa kantalukujärjestelmään, jossa kantalukuna on viisi. Myös roomalaisia numeroita voidaan pitää eräänlaisena viisilukujärjestelmänä. Luku kaksitoista voitiin esittää sanomalla joko "viisi viisi kaksi" tai "kaksi viitosta ja kaksi lisää" tai "kaksi viitosta kaksi". Lukusanat lasketaan siten yhteen, jolloin lukusanontaa eli lukumerkintää voidaan pitää additiivisena merkintänä. ==Historia== Varsin hyvin voidaan väittää, että viisilukujärjestelmä kehittyi alkeellisimmista 2− ja 3− lukujärjestelmistä, kun isommaksi yksiköksi otettiin käden kaikki sormet. Suuret lukumäärät ilmoitettiin "käsimäärien" lukumäärä ja montako "sormea" näiden lisäksi tarvittiin lisää. Varhaisin tunnettu lukumerkintä lienee Karl Absolonin vuonna 1937 entisestä Tšekkoslovakian Věstonicesta löytämä noin 30 000 vuotta vanha suden luu, jonka sivulle on vedetty 20 ja 2 ja 30 viirua mahdollisesti merkitsemään joidenkin asioiden lukumäärää. Viidellä jaollisuus voi olla sattumaa, mutta toisaalta tutkijat ovat havaitsevinaan viiruissa ryhmittelyä. Koska esihistoriasta ei ole jäänyt paljonkaan todisteita viisilukujärjestelmästä, tulee merkkejä siitä etsiä kirjoittavien kansojen käyttämistä menetelmistä. Keski-Amerikan mayat käyttivät pienille luvuille additiivista merkitsemistapaa, jossa yksiköt merkittiin pisteillä ja viitoset viivoilla. Näillä merkeillä merkittiin teksteissä luvut 1−20 varsin helposti. Muinaisilla kiinalaisilla sauvaluvuilla yksikkölukuja merkittiin viivalla, joten luvut 1−5 merkittiin yksinkertaisesti 1−5 pystyviivalla. Muinaiset kiinalaiset sauvanumerot 0 1 2 3 4 5 6 7 8 9 Vaakaviivoin Pystyviivoin Viisilukujärjestelmä, joka käytti viittä lukusanaa ja mahdollisesti kirjoittaessaan lukuja toistamalla merkkejä, kohtasi suuremmilla luvuilla esittämisvaikeuksia. Monesti lukujärjestelmää vain laajennettiin eteenpäin joko 10−, tai 20−järjestelmäksi. Kiinalaiset merkitsivät luvut 6−9 käyttäen 1−4 pystyviivaa, jotka yhdistettiin poikittaisella viivalla, ja näin saatiin käyttöön "toista vitosta". Näitä uusia järjestelmiä kutsutaan 5−10−järjestelmiksi ja 5−20−järjestelmiksi. Täytyy vielä muistaa, että näiden rinnalla käytettiin myös 12− ja 60−järjestelmiä, jotka saattoivat ottaa vaikutteita 5−10− ja 5−20−järjestelmistä. Näitä kaikkia piirteitä voidaan vieläkin löytää Länsi- Eurooppalaisista kielistä ja tavoista laskea. ==Lähteet== * ===Viitteet=== Luokka:Lukujärjestelmät
M/S Prinsendam

M/S Prinsendam on Suomessa vuonna 1988 rakennettu risteilyalus, joka tunnettiin aiemmin nimellä Royal Viking Sun. Laivan 419 hyttiin mahtuu 835 matkustajaa, ja siinä on 9 matkustajakantta. Laivan koko mahdollistaa risteilyt moniin satamiin, joihin tuhansia matkustajia vetävät alukset eivät pääse. == Lähteet == Luokka:Risteilyalukset
Daniel Nathans

Daniel Nathans (30. lokakuuta 1928 Wilmington, Delaware – 16. marraskuuta 1999 Baltimore, Maryland) oli yhdysvaltalainen mikrobiologi, joka sai vuonna 1978 Nobelin lääketieteen palkinnon yhdessä Werner Arberin ja Hamilton Smithin kanssa restriktioentsyymien löytämisestä ja soveltamisesta molekyylibiologian ongelmiin. == Lähteet == Luokka:Yhdysvaltalaiset mikrobiologit Luokka:Nobelin fysiologian tai lääketieteen palkinnon saajat Luokka:Vuonna 1928 syntyneet Luokka:Vuonna 1999 kuolleet
Hamilton Smith

Hamilton Othanel Smith (s. 23. elokuuta 1931) on yhdysvaltalainen mikrobiologi, joka sai vuonna 1978 Nobelin lääketieteen palkinnon yhdessä Werner Arberin ja Daniel Nathansin kanssa restriktioentsyymien löytämisestä ja soveltamisesta molekyylibiologian ongelmiin. == Lähteet == Luokka:Yhdysvaltalaiset mikrobiologit Luokka:Nobelin fysiologian tai lääketieteen palkinnon saajat Luokka:Vuonna 1931 syntyneet Luokka:Elävät henkilöt
Vi skall spela rock

Vi Skall Spela Rock on Kari Peitsamon Skootterin ruotsinkielinen albumi. ==Kappaleet== # # # # # # # # # # # # # # # # # Kaikki sävellykset, sanoitukset ja sovitukset: Kari Peitsamo ==Muusikot albumilla== * Kari Peitsamo: laulu, kitara * Paavo Salo: rummut * Paavo Haapio: basso Luokka:Kari Peitsamon albumit Luokka:Vuoden 1993 albumit
Jos rakastat (täsmennyssivu)

Jos rakastat voi tarkoittaa seuraavia: * ”Jos rakastat”, Kristiina Halkolan esittämä kappale * Jos rakastat, Neil Hardwickin ohjaama suomalainen elokuva vuodelta 2010 * Jos rakastat, Pirkko Vekkelin kirjoittama Kristiina Halkolasta kertova kirja.
Andrew Schally

Andrew V. Schally (30. marraskuuta 1926 – 17. lokakuuta 2024) oli yhdysvaltalainen tutkija, joka sai vuonna 1977 Nobelin lääketieteen palkinnon yhdessä Roger Guilleminin ja Rosalyn Sussman Yalowin kanssa peptidihormoneihin liittyvästä tutkimuksesta. == Lähteet == Luokka:Yhdysvaltalaiset endokrinologit Luokka:Nobelin fysiologian tai lääketieteen palkinnon saajat Luokka:Vuonna 1926 syntyneet Luokka:Vuonna 2024 kuolleet
HK 36 Skalica

HK 36 Skalica on slovakialainen jääkiekkoseura Skalican kaupungista Trnavan alueella. Joukkue pelaa maan toiseksi korkeimmalla sarjatasolla 1. Ligassa. Perinteikäs slovakkiseura on perustettu vuonna 1936 ja se on pelasi maan pääsarjassa kaudet 1997–2016. Joukkue on tuossa ajassa onnistunut saavuttamaan yhden hopean kaudella 2008–2009. == Joukkue kaudella 2024–2025 == Maalivahdit Maalivahdit Maalivahdit Maalivahdit Maalivahdit Maalivahdit # Pelaaja Hanskakäsi Sopimus Syntymäpaikka 59 Michal Vojvoda L Laina Trnava, Slovakia Juraj Beržinec L 2025 Adam Romančík L 2024 Skalica, Slovakia Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Sopimus Syntymäpaikka Ondrej Janík L 2024 Senica, Tšekkoslovakia Denis Kadlečík L 2024 Karel Kubát L 2025 Ústí nad Labem, Tšekki, Tšekkoslovakia Maximilián Mikula L 2024 Skalica, Slovakia Michal Novák R 2025 Skalica, Slovakia David Polák L 2025 Adrián Sloboda L 2024 Skalica, Slovakia Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Pelipaikka Sopimus Syntymäpaikka Dávid Buc L KH / VLH 2025 Poprad, Tšekkoslovakia Michal Búlik L KH 2024 Skalica, Slovakia Kevin Horvath R OLH 2025 Bratislava, Slovakia Martin Hujsa L VLH 2024 Skalica, Tšekkoslovakia Patrik Janáč L H 2024 Skalica, Slovakia Juraj Jurík L OLH / KH 2025 Skalica, Tšekkoslovakia Branislav Kotvan L OLH / KH 2025 Skalica, Slovakia Lukáš Kuba L KH 2024 Skalica, Slovakia Andrei Legalin L LH 2025 Moskova, Venäjä Petr Obdržálek R VLH 2025 Hodonín, Tšekki, Tšekkoslovakia Viktor Šahvorostov R VLH 2025 Kazan, Venäjä Michal Šátek L VLH 2024 Skalica, Tšekkoslovakia Rastislav Špirko L KH / VLH 2025 Martin, Tšekkoslovakia Václav Stupka L VLH 2025 Trnava, Tšekkoslovakia ===Joukkueenjohto=== * Päävalmentaja: Michal Ružička * Apuvalmentaja: Milan Klement * Fysiikkavalmentaja: Michal Holaza * Toimitusjohtaja: Miroslav Lipovský Lähde: EliteProspectshttps://www.eliteprospects.com/team/171/hk-skalica Viitattu 29.10.2021. ==NHL-pelaajat== * Pavel Brendl * Michal Kempný * Tomáš Malec * Žigmund Pálffy * Robert Schnabel * Roman Tvrdoň * Miroslav Zálešák == Lähteet == ==Aiheesta muualla== *Seuran kotisivut Luokka:Slovakialaiset jääkiekkoseurat Luokka:Vuonna 1936 perustetut urheiluseurat Luokka:Trnavan alue
Allan McLeod Cormack

Allan McLeod Cormack (23. helmikuuta 1924 – 7. toukokuuta 1998) oli eteläafrikkalaissyntyinen fyysikko, joka sai vuonna 1979 Nobelin lääketieteen palkinnon yhdessä Godfrey Hounsfieldin kanssa tietokonekerroskuvauksen (CT- kuva, tietokonetomografia) kehittämisestä. Cormack oli harvinainen nobelisti, sillä hän ei koskaan suorittanut tohtorin tutkintoa lääketieteessä tai millään muullakaan alalla.Allan MacLeod Cormack Encyclopedia Britannica Cormack suoritti perustutkintonsa Kapkaupungin yliopistossa, jatkoi vuoden Cambridgessa ja sitten Harvardissa ennen kuin asettui Tuftsin yliopistoon apulaisprofessoriksi. Hän sai Yhdysvaltojen kansalaisuuden vuonna 1966. Cormack kiinnostui röngenkuvauksesta toimiessaan osa-aikaisena fyysikkona sairaalan radiologian osastolla. Perinteisistä kaksiulotteisista röntgenkuvista oli vaikeaa erottaa pehmeitä kudoksia, jotka vaimensivat röntgensäteitä eri tavoin. Hän kehitti matemaattisen menetelmän, jolla eri puolilta otetuista röntgenkuvista voitiin laskea pehmeiden kudosten rakenne. == Lähteet == Luokka:Eteläafrikkalaiset fyysikot Luokka:Yhdysvaltalaiset fyysikot Luokka:Nobelin fysiologian tai lääketieteen palkinnon saajat Luokka:Vuonna 1924 syntyneet Luokka:Vuonna 1998 kuolleet
Godfrey Hounsfield

Godfrey Newbold Hounsfield (28. elokuuta 1919 – 12. elokuuta 2004) oli brittiläinen sähkötekniikan insinööri, joka sai vuonna 1979 Nobelin lääketieteen palkinnon yhdessä Allan McLeod Cormackin kanssa tietokonekerroskuvauksen kehittämisestä. Tietokonetomografiakuvauksessa pikselien harmaasävyarvoja kuvataan Hounsfieldin yksiköiden avulla (HU-luku, TT-luku) Godfrey Hounsfieldin kunniaksi. Hounsfield oli EMI-yhtiöllä töissä ja oli kehittänyt ennen kerroskuvauslaitteistoa Britannian ensimmäisen täysin transistoroidun tietokoneen vuonna 1958. Beatlesin menestymisen johdosta EMI- yhtiö, joka oli mukana myös äänilevyliiketoiminnassa, oli varoissaan ja pystyi rahoittamaan Hounsfieldin työtä.Chaline, s. 181 == Lähteet == * ===Viitteet=== Luokka:Brittiläiset insinöörit Luokka:Nobelin fysiologian tai lääketieteen palkinnon saajat Luokka:Vuonna 1919 syntyneet Luokka:Vuonna 2004 kuolleet